**Lietošanas instrukcija: informācija lietotājam**

# Mucosa compositum šķīdums injekcijām

Šķīdums injekcijām intramuskulārai (i/m), subkutānai (s/c), ja nepieciešams intravenozai (i/v) lietošanai

Homeopātiskas zāles

**Pirms zāļu lietošanas uzmanīgi izlasiet visu instrukciju, jo tā satur**

**Jums svarīgu informāciju.**

- Saglabājiet šo instrukciju! Iespējams, ka vēlāk to vajadzēs pārlasīt.

- Ja Jums rodas jebkādi jautājumi, vaicājiet ārstam vai farmaceitam.

- Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes.

- Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.

**Šajā instrukcijā varat uzzināt**:

1. Kas ir Mucosa compositum un kādam nolūkam to lieto

2. Kas Jums jāzina pirms Mucosa compositum lietošanas

3. Kā lietot Mucosa compositum

4. Iespējamās blakusparādības

5 Kā uzglabāt Mucosa compositum

6. Iepakojuma saturs un cita informācija

**1.** Kas ir Mucosa compositum un kādam nolūkam to lieto

Organisma aizsargspēju veicināšanai gļotādu slimību gadījumā un dažāda veida, un lokalizācijas katarāla gļotādu iekaisuma gadījumā, piemēram, gremošanas traktā- gan ar čūlām, gan bez tām, augšējos un apakšējos elpceļos, urīnceļos un konjunktīvā pieaugušiem un bērniem no 3 gadu vecuma un vecākiem.

2. Kas Jums jāzina pirms Mucosa compositum lietošanas

**Nelietojiet Mucosa compositum****šādos gadījumos:**

* ja Jums ir alerģija pret aktīvajām vielām kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms Mucosa compositum lietošanas konsultējieties ar ārstu vai farmaceitu.

Nelietot Mucosa compositum grūtniecības un krūts barošanas periodā, ja tā nav noteicis ārsts.

Ja simptomi saglabājas vai pasliktinās, Jums jākonsultējas ar ārstu vai veselības aprūpes speciālistu.

**Citas zāles un Mucosa compositum**

Mijiedarbība ar citām zālēm nav novērota.

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Mucosa compositum kopā ar uzturu un dzērienu**

Mijiedarbība nav novērota.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Transportlīdzekļu vadīšana un mehānismu apkalpošana**

Mucosa compositumneietekmē spējas vadīt transportlīdzekļus un apkalpot mehānismus.

**Mucosa compositum satur etilspirtu**

Šīs zāles satur 2,5 mg etilspirta (alkohola) katrā ampulā (0,1 % w/w).

Etilspirta daudzums vienā ampulā ir līdzvērtīgi mazāk kā 1 ml alus vai 1 ml vīna. Nelielais alkohola daudzums zālēs neizraisīs ievērojamu ietekmi.

**Mucosa compositum****satur nātriju**

Šīs zāles satur 17,6 mg nātrija vienā ampulā. Tas ir mazāk par 1mmol nātrija (23 mg) katrā ampulā, - būtībā tās ir “nātriju nesaturošas”.

**3. Kā lietot Mucosa compositum**

Vienmēr lietojiet šīs zāles tieši tā, kā ārsts vai farmaceits Jums teicis . Neskaidrību gadījumā vaicājiet ārstam vai farmaceitam.

**Ieteicamā deva ir:**

Pieaugušie un bērni vecumā no 12 gadiem:

akūtu traucējumu gadījumā lieto katru dienu, citos gadījumos 1 ampula 1-3 reizes nedēļā.

Bērni vecumā no 3 līdz 5 gadiem:

½ ampulas 1 līdz 3 reizes nedēļā.

Bērni vecumā no 6 līdz 11 gadiem:

⅔ no ampulas 1 līdz 3 reizes nedēļā.

Lietošanas veids

Intramuskulārai, subkutānai vai intravenozai lietošanai.

Norādījumi stikla ampulas atvēršanai:



Rīkoties uzmanīgi. Ievērojiet atvēršanas instrukciju. Stikla ampulas atgriešana nav nepieciešama. Turiet ampulas galviņu uz augšu leņķī un piesitiet/kratiet ampulas galviņā esošo šķīdumu. Pēc tam nolauziet ampulas galviņu, spiežot to prom no krāsas punkta. Atlikušais ampulas saturs jāiznīcina.

**Ja esat lietojis Mucosa compositum****vairāk nekā noteikts**

Ja esat lietojis Mucosa compositumvairāk nekā noteikts, izstāstiet par to ārstam.

**Ja esat aizmirsis lietot Mucosa compositum**

Nelietojiet dubultu devu, lai aizvietotu aizmirsto devu.

**Ja pārtraucat lietot Mucosa compositum**

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zālesvar izraisīt blakusparādības, kaut arī ne visiem tās izpaužas. Ļoti retos gadījumos iespējamas paaugstinātas jutības reakcijas un reakcijas ievadīšanas vietā.

Lietojot homeopātiskas zāles, sākumā iespējama īslaicīga pasliktināšanās. Šajā gadījumā deva jāsamazina vai jāpārtrauc lietošana.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Mucosa compositum**

Uzglabāt bērniem neredzamā un nepieejamā vietā.

Zālēm nav nepieciešami īpaši uzglabāšanas apstākļi.

Nelietot šīs zāles pēc derīguma termiņa beigām, kas norādīts uz kastītes un ampulu etiķetes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Mucosa compositum****satur**

* 1 ampula 2,2 ml (=2,2 g) satur aktīvās vielas:

|  |  |  |
| --- | --- | --- |
| Mucosa nasalis suis | D8 | 22 mg |
| Mucosa oris suis | D8 | 22 mg |
| Mucosa pulmonis suis | D8 | 22 mg |
| Mucosa oculi suis | D8 | 22 mg |
| Mucosa vesicae felleae suis | D8 | 22 mg |
| Mucosa vesicae urinariae suis | D8 | 22 mg |
| Mucosa pylori suis | D8 | 22 mg |
| Mucosa duodeni suis | D8 | 22 mg |
| Mucosa oesophagi suis | D8 | 22 mg |
| Mucosa jejuni suis | D8 | 22 mg |
| Mucosa ilei suis | D8 | 22 mg |
| Mucosa coli suis | D8 | 22 mg |
| Mucosa recti suis | D8 | 22 mg |
| Mucosa ductus choledochi suis | D8 | 22 mg |
| Ventriculus suis | D8 | 22 mg |
| Pankreas suis | D10 | 22 mg |
| Argentum nitricum | D6 | 22 mg |
| Atropa belladonna | D10 | 22 mg |
| Oxalis acetosella | D6 | 22 mg |
| Semecarpus anacardium | D6 | 22 mg |
| Phosphorus | D8 | 22 mg |
| Lachesis mutus | D10 | 22 mg |
| Cephaelis ipecacuanha | D8 | 22 mg |
| Strychnos nux-vomica | D13 | 22 mg |
| Veratrum album | D4 | 22 mg |
| Pulsatilla pratensis | D6 | 22 mg |
| Kreosotum | D10 | 22 mg |
| Sulfur | D8 | 22 mg |
| Natrium diethyloxalaceticum | D8 | 22 mg |
| Bacterium coli-Nosode | D28 | 22 mg |
| Marsdenia cundurango | D6 | 22 mg |
| Kalium bichromicum | D8 | 22 mg |
| Hydrastis canadensis | D4 | 22 mg |
| Mandragora e radice siccato | D10 | 22 mg |
| Momordica balsamina | D6 | 22 mg |
| Ceanothus americanus | D4 | 22 mg |

* Citas sastāvdaļas ir : nātrija hlorīds, ūdens injekcijām.

**Mucosa compositum****ārējais izskats un iepakojums**

Dzidrs un bezkrāsains šķīdums.

Iepakojumā pa 10 un 100 stikla (I klases) ampulām, pa 2,2 ml vienā ampulā. Ampulas ir iepakotas kartona kastē.

**Reģistrācijas apliecības īpašnieks un ražotājs**

Biologische Heilmittel Heel GmbH

Dr.-Reckeweg-Str.2-4,

D-76532 Baden-Baden

Vācija

**Šī lietošanas instrukcija pēdējo reizi pārskatīta:** 07/2022